Γιάννης Καραλής (μουσικοσυνθέτης)

Ο Γιάννης "Ιωάννης" Καραλής (γενν. 27 Δεκεμβρίου 1951)  είναι (Έλληνας μουσικοσυνθέτης - στιχουργός - 
παραγωγός).

Βιογραφία
Γεννήθηκε στην Αθήνα. Από παιδί είχε πάθος με τη μουσική, έπαιζε κιθάρα, έφτιαχνε μελωδίες και αργότερα με  τους φίλους του, έφτιαξαν ένα Rock συγκρότημα που έπαιζε στον ήχο των Beatles και Rolling stones, συγκροτήματα που επηρέασαν κάθε νέο της εποχής. Σπούδασε στην Φαρμακευτική Σχολή του Πανεπιστημίου Αθηνών, αλλά  την εγκατέλειψε και συνέχισε να σπουδάζει, με υποτροφία στο Ελληνικό Ωδείο, κλασσική κιθάρα όπου και αποφοίτησε σαν διπλωματούχος soloist.

Γύρω στο 1977 έδινε ρεσιτάλ και δίδασκε κλασική κιθάρα, ενώ συνέχιζε να γράφει μουσική και στίχους για τραγούδια.

Λίγο αργότερα τον έφεραν σε επαφή με τον αξέχαστο Μάνο Χατζηδάκι, ο οποίος άκουσε τα τραγούδια του και του άνοιξε την πόρτα των Studios του Δεύτερου Προγράμματος της Ραδιοφωνίας, για  να ηχογραφηθούν και να μεταδοθούν τα πρώτα του τραγούδια, από την εκπομπή “Studio B”. Τότε έγινε η μεγάλη αρχή και ακολούθησε το πρώτο του τραγούδι στην Columbia, με την Άλκηστη Πρωτοψάλτη και τίτλο “Πάει η αγάπη μου”, που αγαπήθηκε αμέσως και παραμένει μέχρι σήμερα κλασσικό διαχρονικό τραγούδι.

Τα πρώτα χρόνια 
Ακολούθησαν εκατοντάδες τραγούδια (πάντοτε σε δικούς του στίχους και μουσική) τα οποία έγιναν χρυσά και πλατινένια. Ο Γιάννης Καραλής συχνά μνημονεύεται για την ευκολία του να κάνει “σουξέ”, για το χιούμορ και την ευφυΐα του, ενώ τα τραγούδια του διακρίνονται για την ποιότητά τους ή την εμπορικότητα τους και οπωσδήποτε για την ευρηματικότητα τους. Όπως αναφέρει ο συνθέτης, “αντιπαθώ την ανιαρή μέση οδό και προτιμώ τα άκρα.” Έχει γράψει τραγούδια για τους περισσότερους  Έλληνες ερμηνευτές της εποχής του: Γιώργο Νταλάρα, Ελένη Βιτάλη, Γλυκερία, Άλκηστη Πρωτοψάλτη,  Βασίλη Καρρά, Πασχάλη Τερζή, Πίτσα Παπαδοπούλου, Λίτσα Διαμάντη, Σταμάτη Γονίδη, Στέλιο Ρόκκο, Ρίτα Σακελλαρίου, Δούκισσα, Καίτη Γκρέυ, Αλέκο Ζαζόπουλο, Χρήστο Δάντη,  Καίτη Γαρμπή, Κωνσταντίνα, Τάνια Τσανακλίδου, Κώστα Μπίγαλη, Παιδιά από την Πάτρα, Λίτσα Γιαγκούση, Άγγελο Διονυσίου, Κατερίνα Στανίση, Δημήτρη Κοντολάζο, Οπισθοδρομική κομπανία, Γιώργο Γερολυμάτο, Λευτέρη Πανταζή, Χρήστο Αντωνιάδη, Πωλίνα και άλλους

Η αναγνώριση και οι επιτυχίες  
Το 1990 εμφάνισε και απογείωσε, τον νέο (τότε) τραγουδιστή Χρήστο Δάντη, για τον οποίο έγραψε το  ντουέτο με την Πωλίνα “Push ups” και ακολούθησε ο δίσκος “Δακτυλικά αποτυπώματα” (πλατινένιος) και αργότερα τα πρώτα τεσσεράμισι (χρυσά) album της καριέρας του. Από τις συνεργασίες αυτές, το τραγούδι του Γιάννη Καραλή “Αμάν” (1991), κυκλοφόρησε σε τέσσερα ευρωπαϊκά κράτη και εμφανίστηκε στο MTV και στο MCM, όπως ακριβώς συνέβη και με τα τραγούδα του, “Κάποιος σ’ αγαπάει” (1994) και "Πάει η αγάπη μου" (1991). Το 1992, εμφάνισε και καθιέρωσε τη Λίτσα Γιαγκούση, για την οποία έγραψε μεγάλες επιτυχίες  (τα πρώτα έξι album της καριέρας της), ενώ παράλληλα έγραψε το δίσκο ΠΡΟΒΑ όπου πρωτοεμφανίστηκε η Καίτη Γαρμπή.

Θέατρο-Ραδιόφωνο-Τηλεόραση 
Ο Γιάννης Καραλής έχει γράψει μουσική και για το θεατρικό έργο "Σταυροφορίες" του  Νίκου Τσιφόρου σε διασκευή Γιώργου Λαζαρίδη, το "Μία Μαρία...σε τιμή ευκαιρίας" καθώς και για το “Peter Pan” σε διασκευή του Κώστα Ποταμίτη κ.ά.

Επίσης, έγραψε μουσική για τηλεοπτικές εκπομπές και TV σήριαλ, όπως "Προσκλητήριο της Μάνας" (1979),  "Το μεγάλο παιχνίδι "(1979),  "Καμπαρέ Μαξίμ" (1979), “Ουράνιο τόξο” (1983), "Πρόβα"¨(1986),  "Ας Περιμένουν οι Γυναίκες" (1989) καθώς και αμέτρητα σήματα για ραδιοφωνικές εκπομπές .

Στον τόμο “200 Διαχρονικά Ελληνικά Τραγούδια”, που εκδόθηκε το 1994 από τον μουσικολόγο Γιώργο Νοταρά, περιλαμβάνεται η σύνθεσή του Γιάννη Καραλή, “Με τελείωσες”.

Το 1989 εμφανίστηκε σαν παραγωγός πίσω από το μικρόφωνο του ραδιοφωνικού σταθμού ΣΚΑΪ και από την εμπειρία του αυτή έγραψε το τραγούδι “Ράδιο αγάπη μου” και το εκκεντρικό “Όλοι τα παίρνουνε”.

Το 1994 έλαβε το πρώτο βραβείο του μουσικού διαγωνισμού “Ποπ Κορν”, για το στίχο στο τραγούδι του με τίτλο “Ψάξε με”.

Η πιο σημαντική παράλληλη ενασχόλησή του ήταν η Διαφήμιση, αφού έγραψε περισσότερα από 130 advertising jingles και πάρα πολλές ραδιοφωνικές διαφημίσεις.

Το 1996 τιμήθηκε με το πρώτο πανελλήνιο βραβείο ραδιοφωνικής διαφήμισης, για τη δημιουργία του διαφημιστικού spot του χαρτιού “Diana”.

Την επόμενη χρονιά συνεργάστηκε με τη Walt Disney productions και έγραψε τους ελληνικούς στίχους για το τραγούδι “Go the distance” που τραγούδησε ο Διονύσης Σχοινάς στην ταινία “Hercules” ενώ το 2006 έγραψε “The adaptation for the end title song ROUTE 66”, που τραγούδησε ο Σάκης Ρουβάς, στην ταινία “Cars”. Την ίδια χρονιά εμπνεύστηκε από μερικές από τις παλαιότερες επιτυχίες του και συνέθεσε μια σουίτα για κλασική κιθάρα. Έτσι γεννήθηκε το με ethnic flavor Instrumental Album “Odyssey”, ένα άλμπουμ που κυκλοφόρησε και διεθνώς. Ένα χρόνο μετά τη διεθνή κυκλοφορία του Album "ODYSSEY" η σύνθεση  του Γιάννη Καραλή, "ECLIPSE", αντιγράφτηκε επακριβώς από την "Universal Turkey" ΧΩΡΙΣ ΤΗΝ ΑΔΕΙΑ ΤΟΥ ΣΥΝΘΕΤΗ και με προσθήκη στίχων και φωνής από την τραγουδίστρια Sezen Aksu μετετράπη αυθαίρετα στο πασίγνωστο τούρκικο τραγούδι "Adi Bende Sakli" που σημείωσε τεράστια επιτυχία και πάνω από 1.500.000 πωλήσεις . 
Μόλις ο συνθέτης ενημερώθηκε για την παραβίαση των πνευματικών του δικαιωμάτων, υπέβαλε μήνυση και το Δικαστήριο αποφάσισε κατά των παραβατών που άσκησαν έφεση. Η υπόθεση βρίσκεται σε εξέλιξη στο εφετείο.

Το 1999 έγραψε τη σύνθεση για βιολί “Diana blue”, που περιλαμβάνεται στο album του Solοist Νίκου Χατζόπουλου “Cosmos”, που επίσης κυκλοφόρησε διεθνώς.

Τα χρόνια που ακολούθησαν και μέχρι σήμερα, που η "δισκογραφία" πνέει τα λοίσθια, ο Γιάννης Καραλής  εξακολούθησε να γράφει τραγούδια - επιλεκτικά - και συχνά ονειρεύεται αυτό που ήταν τότε, που ήθελε να γίνει αυτό που είναι σήμερα.

Ο Γιάννης Καραλής είναι ρηξικέλευθος και πολυσχιδής. Ασχολείται με Μηχανολογία, Ηλεκτρονικά, Ιατρική, Φυσική, Νομικά, Σχέδιο και Computer, ενώ τις ελεύθερες ώρες του γράφει μουσική.  Λατρεύει τον Einstein, την ποίηση, το John Lennon, τo Rock, το Νίκο Καζαντζάκη, το Νίκο Γκάτσο, το Μάνο Χατζιδάκι, το Μάνο Ελευθερίου, τα μαύρα του γυαλιά (γιατί τα πράγματα είναι σκούρα), το χιούμορ και τη σοφία των απλών ανθρώπων, ενώ απεχθάνεται τούς “Ετερόφωτους”, τους “Σωτήρες”, τους “Μουσικοσυνκλέφτες” και τους  "Ψευτοκουλτουριάρηδες”.

Δισκογραφία 
Είναι αμέτρητα τα άλμπουμ στα οποία ο Γιάννης Καραλής συμμετείχε γράφοντας μουσική και στίχους 

Μερικά από αυτά είναι: 

Άλκηστις Πρωτοψάλτη – Απλά Τραγούδια (1977) (Columbia)

Θέμης Ανδρεάδης – Ο Θέμης Που Πάει Παντού (1978) (Minos)

Ελένη Ροδά- Μπράβο σου (1978) (Pan-Vox)

Δημήτρης Ψαριανός -  Υπάρχει Κίνδυνος και Θέμα (1983) (Lyra)

Σοφία Σακοράφα – Ρυθμός Και Κίνηση (1983) (Lyra)

Γλυκερία – Τραγούδι Αισθηματικό  (1985) (Lyra) 

Γιώργος Γερολυμάτος – Σ’ αγαπώ  (1986)(Sony)

Λίτσα Διαμάντη – Έχεις τρελάνει κόσμο (1986) (Minos Emi)

Ελένη Βιτάλη – Ώρα Ελλάδας (1986) (Minos)

Πίτσα Παπαδοπούλου – Αργά τη Νύχτα (1986) (Columbia) 

Γιώργος Νταλάρας – Ζωντανή Ηχογράφηση Από το «Περοκέ» (1986)

Κατερίνα Στανίση – Ένας στους δυο απόψε χάνει (1987) (Polydor) 

Θανάσης Κομνηνός – Ήρθε η ώρα (1987) (Minos)

Κατερίνα Στανίση - Στάσου πλάι μου (1988) (Polydor)

Γιώργος Γερολυμάτος – Κινδυνεύω (1988) (Sony)

Δημήτρης Κοντολάζος – Όλα Είσαι Εσύ (1988) (Polydor)

Πωλίνα – Κόντρες (1988) (CBS)

Καίτη Γαρμπή – Πρόβα (1989) (Sony)

Τζίνα Σπηλιωτοπούλου ‎– Όλα Για Το Φουστάνι (1989) (CBS)                                    

Χρήστος Δάντης- Δακτυλικά Αποτυπώματα (1990) (CBS)

Λίτσα Διαμάντη – Λέει…Λέει (1990) (Minos)

Πωλίνα – Καλή Επιτυχία (1990) (CBS)

Πωλίνα – Στην Πολυθρόνα την Bamboo (1991)(Columbia) 

Χρήστος Δάντης- Αμάν (1991) (BMG/Ariola)

Πωλίνα – Φοβερό (1992) (Columbia)

Έφη Σαρρή- Όλο και πιο πολύ (1992) (Minos) 

Σάκης Μπουλάς – Ζαμανφού (1992) (Columbia)

Λίτσα Γιαγκούση – Λέω Μήπως, Μήπως Λέω (1993) (Sony)

Δούκισσα – Οι μεγάλοι έρωτες  (1993) (Universal)

Βασίλης Καρράς – Πώς Τολμάς (1993) (Minos) 

Χρήστος Δάντης- Άλα (1993) (RCA)

Χρήστος Δάντης – 4 (1994) (RCA) 

Χρήστος Δάντης - Τάμα (1995) (RCA)

Λίτσα Γιαγκούση – Συνέχεια (1995) (RCA)

Καίτη Γκρέυ – Όπως Παλιά (1996)(FM Records)

Σταμάτης Γονίδης-Από δω και πέρα (1996) (Sony Music)

Κώστας Μπίγαλης – Μύθος (1997) (RCA)

Διονύσης Σχοινάς – Δημόσια Συγγνώμη (1997) (Columbia) 

Ελίνα Κωνσταντοπούλου – Άκουσε Με (1997) (Άκουσε Με) (Mercury)

Λίτσα Γιαγκούση – Σίγουρα (1997) (BMG)

Πασχάλης Τερζής – Παλιόκαιρος (1997)  (Sony)

Odyssey  (1997) (FM Records)

Χρήστος Αντωνιάδης- Ποιος (1998) (FM Records)

Λίτσα Γιαγκούση – Κακές Συνήθειες (1998) (RCA)

Nikos (Νίκος Χατζόπουλος) – Κόσμος (Cosmos) (1998) (FM Records)

Χρήστος Αντωνιάδης – Γνώμη Σου (1999) (FM Records)

Κατερίνα Στανίση - Ακόμα σ' αγαπώ (2000) (FM Records)

Λίτσα Γιαγκούση – Φύλο Ασθενές (2001) (Nitro Music)

Στέλιος Ρόκκος – Βήματα (2001) (Nitro Music)

Κατερίνα Στανίση – Καλά (2002) (FM Records) 

Δημήτρης Κόκοτας – Ένα (2003) (Minos-Emi)

Χρήστος Πάζης – Μια Στιγμή (2005) (Virus Music)

Αλέκος Ζαζόπουλος- Ελικόπτερο (2009) (Virus Music)

Έλληνες συνθέτες

Παραπομπές